– Det er noe sexy ved Lillehammer!

Steven Van Zandt og resten av gjengen bak «Lilyhammer» er godt i gang med innspillingen av sesong to av tv-serien.

– Rart å miste konserter

Det knitrer i peisen på Rica Victoria Hotell i Lillehammer. Mannen bak karakteren Frank "the Fixer" Tagliano, eller Giovanni Henriksen som han skifter navn til, stiller som alltid med kjennetegnet hodetørkle.

– Jeg gikk gjennom en frontrute i en bilulykke og mistet en flekk hår permanent. Jeg kunne jo valgt parykk eller hatt, men det endte med et tørkle. Da var det flaks at jeg var i rockebransjen, slik at ingen stilte spørsmål ved det!

Det er første gang, siden han ble fast medlem, at gitaristen Van Zandt ikke deltar på turné med Bruce Springsteen og the E Street Band. I stedet for å turnere i Australia, tilbringer han nå dagene i småbyen Lillehammer.

–Dere er kompliserte

– Det er ærlig talt litt merkelig å gå glipp av konserter, men noe som dette skjer ikke så ofte.

Han betegner nordmenn som veldig kompliserte.

– Det er mange motsetninger og paradokser i den norske kulturen, som jeg finner fascinerende. Det er basert på fellesskapet, med et sosialdemokratisk samfunn, samtidig som nordmenn i stor grad er individualister.

Les også:

Andre sesong av serien skal vises på NRK1 i 2013.

Se hele intervjuet med Steven Van Zandt øverst i saken!